cyanic-selkie/wikianc huggingface dataset:
Парфем
Традиционална
•	Со мирис на кипарски цитрус: парфеми врз основа на бергамот, дабов мов, пачули и лабданум. Оваа фамилија на парфеми е именувана по парфем на Франсоа Коти, а еден од најпознатите примероци е Mitsouko на Герлен.
•	Fougère: што на француски значи папрат; создадени врз основа на лавандер, кумарин и дабов мов. Прв парфем со ваква основа е парфемот Fougère Royale на Жан-Франсоа Убиган. Многу машки парфеми припаѓаат на оваа фамилија на парфеми, карактеристична по јакиот мирис на билки и дрва. Некои познати модерни парфеми од оваа фамилија се Brut на Фаберже и Drakkar Noir на Ги Ларош.
Модерна
Уште од 1945 година, поради големите напредоци во технологијата на создавање парфеми (дизајн и синтеза на соединенија), како и поради природното менување на стиловите и вкусовите, се појавиле нови категории за опис на модерните парфеми:
•	Цветни: комбинација на традиционалните класификации на парфеми со мирис на цвет од едно растение и цветови на повеќе растенија. Добар пример за овој тип парфеми е парфемот Beautiful од Есте Лаудер.
•	Водни, океански или озонски: најнова категорија на парфеми во историјата на парфемите, која постои од појавата на парфемот Dune на Кристијан Диор. Многу чист и модерен мирис кој наликува на многу од модерните унисекс парфеми. Главно оваа категорија парфеми содржи калон, синтетички добиена мирисна компонента откриена во 1966 година. Исто така се користи за нагласување на цветните мириси, ориенталните мириси и мирисите на дрво.
•	Со мирис на цитруси: стара фамилија на парфеми која до неодамна се состоела главно од колонски води за освежување, поради слабата трајност на мирисите на цитруси. Развојот на нови ароматични соединенија овозможи создавање на првичните парфеми со мирис на цитруси. Добар пример за овој тип парфеми е Brut.
•	Овошни: тука спаѓаат парфемите со арома на овошје (освен аромата на цитруси), како праска, црна рибизла, манго, маракуја и други. Модерен пример за овј тип парфеми е парфемот Botrytis на Гинестет.
•	Гурмански: “јадливи” парфеми или парфеми со мирис на некој десерт. Овие парфеми често содржат ноти на ванила, тонка грав и кумарин, како и синтетички соединенија добиени со цел да оддаваат мирис на храна. Парфем од овој тип со сладок мирис е парфемот Angel на Тиери Маглер. Парфем со мирис на чубрика е парфемот Dinner на БоБо, кој содржи нота на кумин и кари.
Мирисен круг
Мирисниот круг е релативно нов метод на класификација кој е значително користен во продажбата и во индустрија за мириси. Методот бил создаден во 1983 година, од страна на Мајкл Едвардс, консултант во индустрија за мириси, кој создал своја сопствена шема за класификација на парфеми. Новата шема била направена со цел да ја поедностави класификацијата на парфемите и шемата на именување, како и за да ја претстави врската помеѓу секој од поединечните случаи.
Извори од растенија
Растенијата уште одамна се користеле во производството на парфеми како извор на етерични масла и ароматични соединенија. Овие ароматични соединенија се обично вторични метаболити произведени од растенијата за заштита од тревопасни животни, инфекции, како и за да привлечат опрашувачи. Растенијата се најголемиот извор на ароматични соединенија кои се користат во производството на парфеми. Изворите на овие соединенија доаѓаат од разни делови на растението. Секое растение нуди повеќе од еден извор на ароматични соединенија, на пример, етеричните делови и семиња на коријандерот имаат доста различни мириси. Листовите на портокалот, неговите цветови и кората се поединечно извори на петитгрејн, нероли и масла од портокал.
•	Кора: најчесто употребувани кори се кората од цимет и кората од каскарилја. Исто така, се употребува и миризливото масло од кората на дрвото сасафрас, директно или прочистена поради главниот дел, safrole, кој се користи во синтезата на други ароматични соединенија.
•	Цвеќиња и цветови: без сомнение најголемиот извор на ароматични соединенија. Овој извор вклучува неколку видови трендафили и јасмин, потоа османтус (osmanthus), плумериа (plumeria), мимоза, тубероза (tuberose), нарцис, миризлив здравец, cassie, ambrette, како и цветовите на цитрусите и ylang-ylang дрвата. Иако обично не се смета за цвет, неотворените пупки на каранфилот исто така често се користат како ароматични соединенија. Повеќето цветови на орхидејата не се користат во продажбата за произведување на етерични масла или апсолути, освен во случајот на ванила, орхидеја која најпрво мора да биде опрашена и преработена во мешунки пред да биде употребена за произведување на парфем.
•	Овошја: Свежи овошја како јаболка, јагоди, цреши и слично, за жал не го даваат посакуваниот мирис при екстракција; доколку овие мирисни ноти се сетат во парфемот, се работи за синтетички добиени мирисни ноти. Исклучоци од ова правило се Litsea cubeba, ванила и смрекинки. Најчесто употребуваните овошја ги добиваат своите ароматични соединенија од кората; тоа се цитрусите: портокалите, лимоните и зелените лимони. Иако кората на грејпфрутот сè уште се користи како ароматик, во продажбата грејпфрут ароматичните соединенија се сè повеќе вештачки синтетизирани бидејќи природниот ароматик содржи сулфур, а производот од неговото деградирање има прилично непријатен мирис.
•	Листови и гранки: Најчесто употребувани во производството на парфеми се листот од лавандер, пачули, жалфија, темјанушка, рузмарин и цитруси. Понекогаш листовите од растенијата се виновниците за “зелениот” мирис на парфемите. Примери за ова се сеното и листовите на доматот.
•	Смола: Ценета уште од старите времиња, смолата била нашироко користена за добивањето на миризливи стапчиња и во производството на парфеми. Многу култури ја употребувале високо ароматичната и антисептична смола како и парфемите кои содржеле смола како лекови за голем број болести. Најчесто употребувани смоли во производството на парфеми се labdanum, frankincense/olibanum, myrrh, Peru balsam, gum benzoin. Смолата на дабот и елата е особено ценет извор на терпени, кои се користат во органската синтеза на многу други синтетички или природно добиени ароматични соединенија. Килибарот и копалот се всушност секрет на смолата од иглолисните растенија.
•	Корења, ризоми и луковици: денес често користени земјени зеленчуци или делови на зеленчуци во производството на парфеми се ризоми на перуника, корени од трева од родот Chrysopogon и разни ризоми од фамилијата на ѓумбирот.
•	Семиња: Често користени семиња се тонка грав, семе од морков, коријандер, ким, кокос, морско оревче, cardamom и анасон.
Извори од животни
•	Амбра: Грутки на оксидирани масни соединенија, чиишто претходници се излачени од кашал. Амбрата не треба да се поистоветува со жолтата амбра, која се користи во изработката на накит. Добивањето на амбрата не му штети на животното-извор, поради што денес останува еден од ретките неоспорни мирисни агенти од животинско потекло.
•	Кастореум: добиен од бешиката на Северноамериканскиот дабар.
•	Цивета: исто така наречена циветен мошус, се добива од бешиката на циветата, животно од фамилијата Viverridae, во сродство со мунгосот. Светското друштво за заштита на животните ги проучувало циветите, кои биле ловени токму за таа цел.
•	 Hyraceum: познат како “Африкански камен”, Hyraceum е скаменет измет на печинарот камењар.
•	Саќе: Пчелниот восок и медот можат да бидат екстрахирани растворувачи за создавање на апсолут. Пчелниот восок е екстрахиран со етил алкохол и испарен етил алкохол за да се создаде апсолут на пчелин восок.
Други природни извори
•	Лишаи: често користени лишаи се мов од даб и лишајот thalli.
Синтетички извори
Поголем дел од светските синтетички ароматични соединенија се произведуваат од релативно малку компании. Тие се:
•	Меѓународни ароми и мириси - International Flavors and Fragrances (IFF)
•	Givaudan
Црква „Св. Софија“ - Драма
Света Софија (Ναός Αγίας Σοφίας Δράμας) — средновековна црква во градот Драма, Егејска Македонија. Влегува во состав на Драмската епархија на Цариградската патријаршија.
Парфем
Синтетички извори
•	Takasago
•	Symrise
Црква „Св. Софија“ - Драма
Историја
Црквата е најстарата зачувана градба во Драма. Изградена е на ридот Хисар, на највисокото место во градот. Близу неа е окриен вотивен натпис на богот Дионис. Храмот е подигнат во X век, заедно со градските ѕидини бидејќи при изградбата се искористени истите камења. Според Кондиката на Драмската митрополија, црквата била посветена на Успението Богородично.
Парфем
Синтетички извори
Секоја од овие компании годишно патентира неколку процеси на производство на синтетички ароматични соединенија.
Црква „Св. Софија“ - Драма
Историја
Според митрополит Агатангел Драмски, храмот е претворен во џамија од Турците во 1430 г. Според други податоци, претворањето во џамија е направено за време на султанот Мурат I (1359 -1389). Се нарекувала Беј-џамија, Хисар-џамија или Кале-џамија. На отворениот простор на север има муслимански гробишта.
Парфем
Особености
Во производството на парфеми, природните и синтетичките ароматични соединенија се користат поради различните одлики на мирисната компонента.
Црква „Св. Софија“ - Драма
Историја
На 1 ноември 1912 г., за време на Првата балканска војна, храмот паднал во грчки раце. Бугарската окупациска управа ја претворила во археолшки музеј. По Втората балканска војна градот потпаднал под грчка власт и храмот повторно станал црква.
Во 1922 г. храмот е преименуван во „Св. Софија“ од грчките доселеници во Драма.
Парфем
Добивање на природни мирисни компоненти
Пред да можат парфемите да се преработуваат, треба прво да се добијат ароматичните соединенија кои се употребуваат во нив. Синтетичките ароматични соединенија се добиваат со органска синтеза и се прочистуваат. За ароматичните соединенија кои потекнуваат од природни извори потребно е користење на разни методи за екстрахирање на мирисната компонента од суровините. Резултатот добиен од екстракцијата се или етерични масла, апсолути и конкрети, или бутерни масла, во зависност од количината на восокот во екстрахираниот производ.
Сите овие техники до одредена мера го менуваат мирисот на ароматичните соединенија добиени од суровините. Ова се должи на користењето на топли и остри растворувачи, или на изложеноста на кислород во процесот на екстракција, кој ги денатурира ароматичните соединенија, па тие или го менуваат својот мирисен карактер или пак губат мирис. •	Мацерација/Екстракција со растворувач: најмногу користена и економична техника за екстракција на ароматични соединенија во модерната индустрија на произведување парфеми. Суровините се претопени во растворувач кој може да ги раствори посакуваните ароматични соединенија. Мацерацијата трае од неколку часови до неколку месеци. Ароматичните соединенија за суровини од дрво и влакнави растенија често се добиваат на овој начин, каков што е случајот со сите ароматични соединенија од животински извори. Оваа техника може да се користи и за екстракција на ароматични соединенија кои се лесно испарливи за дестилација или лесно денатурираат од топлина. Растворувачи кои најчесто се користат за мацерација/екстракција со растворувач се хексан или диметил етер. Производот од овој процес се нарекува "конкрет".
Црква „Св. Софија“ - Драма
Архитектура
Црквата е двокатна. Постариот дел на исток е потонат во земја, а влезниот дел на запад, додаден во османлиско време, се издига 2 метри над византиската црква. Поради вкопаноста во земја, храмот го преживеал страшниот земјотрес од 1829 г. во кој е уништен целиот град. Византиската црква е куполна базилика од преоден тип со периферна галерија. Куполата е висока и осумстрана, поставена на квадратна основа. Сè до почетокот на XX век подот бил покриен со со првобитните плочи од шарен мермер. Во оригиналната камена ѕидарија има вградени архитектонски елементи од антиката, а за украсување се употребени појаси од тула. Однадвор во горниот дел на источниот ѕид има обратно вграден старогрчки натпис со имато на вајарот Јован, како и дел од латински натпис. Од јужната страна на црквата е камбанаријата, изградена на местото на турското минаре.
Парфем
Добивање на природни мирисни компоненти
o	Екстракција на суперкритична течност: релативно нова техника за ектракција на ароматични соединенија од суровини, која често вклучува суперкритичен CO2. Поради слабото топлина на процесот и релативно нереактивниот растворувач, добиените ароматични соединенија често имаат сличен мирис со оригиналниот мирис на суровините.
o	Екстракција на етил алкохол: вид екстракција со растворувач која се користи за директно екстрахирање на ароматични соединенија од суви суровини, како и на нечистите маслени соединенија кои се резултат на екстракцијата со растворувачот или анфлоража. Екстракцијата на етил алкохолот не се користи за екстрахирање на мирисот од свежите растенија, бидејќи тие содржат големо количество вода, кое што е исто така екстрахирано во етил алкохолот.
Црква „Св. Софија“ - Драма
Архитектура
Храмот има речиси квадратен план со внатрешни димензии од 13,40 × 10,46 м. Во жртвеникот е зачуван првобитниот живопис, на кој е претставено Успението Богородично. Тој е насликан при изградбата на црквата и малтерисан во османлиско време. Во припратата има голема фреска од 1917 г. на која се претставени сцени од Второто пришествие.
Парфем
Добивање на природни мирисни компоненти
•	Дестилација: Општо позната техника за добивање на ароматични соединенија од растенија, како на пример од цветовите од портокал или трендафил. Суровините се загреваат и ароматичните соединенија се собираат преку кондензација од дестилираната пареа. o	Дестилација на пареа: Пареата од зовриената вода поминува низ суровините, со што се истиснуваат нивните лесно испарливи ароматични соединенија. Кондензатот од дестилацијата се става во инка. Ова овозможува лесно раздвојување на етеричните масла од водата. Водата насобрана од кондензатот, кој задржува нешто од ароматичните соединенија и маслата од суровините, се нарекува хидросол. Овој процес најчесто се употребува за свежите растенија (цвеќиња, листови и стебла).
o	Сува дестилација: Суровините директно се загреваат во казан, без носечки растворувач, каков што е водата. Ароматичните соединенија ослободени од суровините од големата температура често се подложени на анхидратна пиролиза, која резултира со формирање на различни ароматични соединенија, па така и различни мирисни ноти. Овој метод се користи за добивање на ароматични соединенија од фосилен килибар и ароматични дрва, каде стремежот е добивање на “загорен” или “препечен” мирис.
•	Експресија: Суровините се истиснуваат или згмечуваат, а маслата се собираат. Од сите суровини, само миризливите масла од корите на овошјата од фамилијата на цитруси се екстрахираат на овој начин, бидејќи маслото е веќе присутно во доволно големи количини, што го чини овој метод неекономичен.
Миризливи екстракти
Иако миризливите екстракти се општо познати како “етерични масла”, во индустријата за производство на парфеми се користат поспецифични термини за да се објасни изворот, чистотата и техниката на добивање на миризлив екстракт.
Од овие екстракти, само апсолутите, етеричните масла и растворите директно се користат за добивање на парфеми.
•	Апсолути: Ароматични соедниненија прочистени од помада или конкрет со натопување во етил алкохол. Со употреба на хидрофилно соединение, каков што е етил алкохолот, повеќето од ароматичните соединенија од восочниот изворен материјал може да бидат екстрахирани без да ги растворат безмирисните восочни молекули. Апсолутите обично се наоѓаат како маслени течности.
•	 Конкрет: Ароматични соединенија екстрахирани од суровини преку екстракција со растворувач, со употреба на испарливи јаглеводороди. Конкретите обично содржат големо количество на восок поради лесното растворање на разни хидрофобни соединенија. Како такви, конкретите понатаму се спорчистуваат преку дестилација или екстракција со растворувач врз основа на етил алкохол. Конкретите се обично восочни или смолести цврсти супстанци или густи маслени течности.
•	Помада: миризлива цврста маст создадена од процесот на анфлоража, во која ароматичните соединенија во суровините се апсорбираат во животински масти. Помадите се наоѓаат во мрсна и леплива цврста форма.
•	Тинктура: Ароматични соединенија создадени со директно натопување и накиснување на суровините во етил алкохол. Тинктурите се обично ретки течности.
Производите добиени со различни методи на екстракција имаат различни називи, иако првичниот материјал е ист. Така на пример, цветовите на портокалот од Citrus aurantium кои претрпеле екстракција со растворувач даваат “апсолут на цвет од портокал”, додека оние кои биле дестилирани на пареа се нарекуваат “нероли масла”.
Изработување на парфемот
Изработувањето на еден парфем е важен дел за многу индустрии, од одделите за луксузни производи и индустриите за сервирање храна, до производителите на разни хемикалии. Целта на користењето парфеми во овие индустрии е да се привлечат муштериите преку нивното сетило за мирис и да се примамат за купување на парфемот или парфимираниот производ. Според тоа, интересот за создавање на мирисна формула која ќе им биде пријатна на луѓето е навистина голем.
Произведувач на парфеми
Изработката на парфем кој добро ќе се продава е работа на експертот за парфеми, уште познат како произведувач на парфеми. Произведувачите на парфеми понекогаш се нарекуваат носови (на француски “Nez”) поради развиеното сетило за мирис и вештини во препознавањето на разни мириси.
Изработувањето на парфемот обично започнува со нарачка на работодавецот или клиентот. Најчесто, клиенти се модните куќи или големите корпорации на разни индустрии. По нарачката на парфем, следи процесот на мешање на повеќе смеси на мириси, а потоа произведувачот на парфеми ја продава добиената формула на клиентот, најчесто со изменет мирисен состав.
Овој мирисен состав потоа се користи за да му даде функционалност на некој друг производ (шампони, шминка, детергенти, освежувачи за кола итн.), или пак се рекламира и продава директно како парфем.
Техника
Иако не постои една единствена “правилна” техника за создавање на формулата на парфемот, постојат општи инструкции за тоа како да се создаде парфем од идеја. Иако многу состојки не придонесуваат за мирисот на еден парфем, многу парфеми содржат колоранти и антиоксиданси за подобрување на комерцијалната вредност и продолжување на рокот на употреба.
Основна рамка
Миризливите масла обично содржат десетина до стотина состојки кои се распоредени според специфичната улога што ја играат. Овие состојки грубо се групирани во четири групи:
•	Првични мириси: содржат една или две главни состојки за постигнување на одредена замисла, како на пример “замисла за мирис на трендафил”. Како алтернатива, може да се употребат повеќе состојки за создавање на “апстрактен” првичен мирис кој ќе се разликува од која било природна состојка. На пример, мирисите од јасминот и трендафилот се смеси за добивање на апстрактен цветен мирис. Флаворантот на Кока Кола е пример за апстрактен првичен мирис.
•	Модификатори: Овие состојки го менуваат првичниот мирис со цел да му го дадат на парфемот посакуваниот карактер: на пример, овошните естери се додаваат на првичниот цветен мирис за да се добие овошно-цветен мирис; калонот и цитрусниот мирис се додаваат за да се добие посвеж цветен мирис. Мирисот на Кока Кола од цреша може да се смета за модификатор.
•	Миксери: Голема група на состојки кои ги ублажуваат промените на парфемот помеѓу различните “слоеви” или основи. Овие состојки може да се употребуваат како составен дел на првичните мириси. Најчести состојки-миксери се линалолот и хидроксицитронелалот.
Горните, средните и основните ноти на парфемот можат да имаат посебни првични и споредни состојки. Миризливите масла на парфемот потоа се мешаат со етил алкохол и вода, се оставаат на неколку недели во садови за течност да добијат на старост и се филтрираат за да ги стабилизираат состојките на парфемот во смесата и да се отстрани каков било талог или честички пред растворот да се тури во шишето со парфем.
Мирисни основи
Наместо да се создаде парфем од “темел”, многу модерни парфеми и колонски води се направени со користење на мирисни основи или едноставно основи. Секоја основа е во суштина модуларен парфем кој е смеса од етерични масла и ароматични хемикалии, и е формулиран за постигнување на една едноставна замисла за мирис, како на пример “мирис на свежо искосена трева” или “мирис на сочно кисело јаболко”. Многу парфеми од линијата Aqua Allegoria на Герлајн, со своите едноставни замисли за мирис, се примери за мирисни основи на парфеми.
Напорот постигнат за развој на основите од компании за произведување на парфеми или поединечните произведувачи на парфеми е еднаков со оној на парфемите на пазарот, бидејќи тие се за повеќекратна употреба и како такви се корисни. Освен тоа, придобивките од користењето на основи за изработка на парфем се многубројни:
1.	Состојките со “тежок” или “јак” мирис кои имаат мешана основа, можат полесно да се соединат со веќе постоечки парфем.
2.	Мирисот на основата може да биде поблизок до мирисот на растението, предметот и сл., отколку самиот екстракт на тоа растение, предмет и сл. Така на пример, основата создадена да го даде мирисот на “свеж наросен трендафил” може да е подобро приближување до замислата за мирис на трендафил после дожд, отколку самото масло од трендафил. Цвеќињата, чии мириси не можат да бидат екстрахирани, како гарденија или зумбул, се изработуваат како основи од податоци добиени од headspace технологијата.
3.	Произведувачот на парфеми може набрзина да ја скицира замислата на нарачателот со брзо создавање на многукратни основи, за потоа да ги презентира со цел да добие повратен одговор. Ублажувањето на “острите ноти” на парфемот се извршува доколку одговорот е позитивен.
Обратно инженерство
Со создавањето на парфеми преку обратно инженерство со аналитички теники како GC/MC (гас-хроматографија и масна спектрометрија) може да се открие “основната” формула за секој поединечен парфем. Потешкотиите на анализата GC/MC се јавуваат поради сложеноста на состојките во парфемот. Ова е делумно поради присуството на природни етерични масла и други состојки составени од сложени хемиски смеси. Сепак, секој кој поседува добра GC/MC опрема и има искуство со користење на опремата, може за неколку денови да открие доста за формулата на еден парфем...клиентите и конкурентите можат да анализираат доста парфеми повеќе или помалку прецизно.
Анализирањето на стари или лошо зачувани парфеми исто така може да биде тешко поради бројните деградирани нус производи и примеси, кои најверојатно се резултат на деградирањето на ароматичните соединенија. Состојките и соединенијата можат да се идентификуваат со гас хроматограф (GC) душкачи, што овозможува идентификација на физичките особини на хемиските супстанци како и на нивниот мирис. Во индустријата за произведување на парфеми често се применува повратниот иженеринг на најдобро продаваните парфеми на пазарот, поради прилично лесното работење со GC опремата, притисокот за произведување на парфеми што лесно се продаваат на пазарот и високо профитабилната природа на пазарот на индустријата за производство на парфеми.
Здравје и животна средина
Состојките во парфемот, без разлика дали имаат природно или синтетичко потекло, можат да предизвикаат еколошки проблеми доколку се употребуваат во големи количини. Иако на оваа тема активно се истражува, има уште многу што да се научи за влијанието на парфемите врз човечкото здравје и животната средина.
Имунитет
Постојат докази во весници кои укажуваат на тоа дека одредени мириси предизвикуваат реакции на астма кај некои луѓе, особено оние кои имаат акутна астма. Многу состојки во парфемите можат да предизвикаат главоболки, алергиски реакции или мачнини.
Во некои случаи, претерана употреба на парфеми може да предизвика алергиска реакција на кожата. Така на пример, ацетофенонот, етил ацетатот и ацетонот, присутни во многу парфеми, се исто така познати како потенцијални респираторни алергени. Сепак, ова може да наведе на погрешно мислење, бидејќи штетата што ја предизвикуваат некои од овие хемикалии (било да се природно или синтетички добиени) зависи од еколошките услови, како и од нивната концентрација во парфемот. Линалолот, кој се смета за раздразлив, предизвикува иритација на кожата кога деградира во пероксид. Употребата на антиоксиданси во парфемите или намалување на концентрацијата на хемикалиите може да ја спречи иритацијата.
Некои истражувања за природните ароматични соединенија покажале дека многу од нив содржат состојки кои предизвикуваат иритација на кожата. Сепак, на некои истражувања, како на пример истражувањето на Меѓународното здружение за мириси (IFRA) според кое опопанаксот е премногу опасен за да се користи во индустријата за произведување на парфеми, сè уште им недостасува научен консензус. Точно е и дека понекогаш само со вдишување може да се предизвикаат иритации на кожата.
Загадување
Синтетичките мошуси имаат пријатен мирис и се прилично евтини, а како такви често се користат во големи количини за да го прикријат непријатниот мирис на детергентите за перење алишта и многу производи за лична хигиена. Поради широкиот опсег на употреба, неколку видови на синтетички мошуси можат да се најдат во човековото сало и млеко, како и во талогот и водите на Големите Езера.
Загрозени видови
Побарувачката на ароматични суровини како сандаловината, агар дрвото и мошусот доведе до загрозување на овие видови растенија, како и до нелегална трговија и собирање на овие видови растенија.
Безбедносна одредба
Индустријата за производство на парфеми во САД не е директно управувана од страна на Управата за храна и лекови (FDA). FDA ја контролира сигурноста на парфемите преку нивните состојки и бара тие да бидат тестирани до тој степен да бидат Општо прифатени како безопасни (Generally recognized as safe-GRAS). Поради потребата за заштита на трговските тајни, компаниите ретко го издаваат целосниот список на состојки, без разлика на нивното влијание врз човековото здравје. Во Европа, од 11 март 2005 година, наложено е издавање на задолжителна список на 26 официјални алергии од парфеми. Барањето за издавање на овие состојки е во зависност од користењето на крајниот производ. Границите под кои се бара декларација на алергените се 0,001% за производи наменети за да останат на кожата, и 0,01% за оние кои се плакнат. Ова резултирало со преформулирање на некои од старите парфеми, како кипарските цитруси и fougère класите на парфеми, кои содржеле екстракт од дабова мов.
Зачувување на парфемот
Ароматичните соединенија во парфемите би се деградирале доколку не се правилно складирани и се во присуство на:
•	Топлина
•	Светлина
•	Кислород
Правилно чување на парфемите значи да се чуваат подалеку од извори на топлина и да се складираат на места кои не се изложени на светлина. Отвореното шише парфем ќе го задржи својот мирис неоштетен неколку години, сè додека е добро складиран. Сепак, присуството на кислород во горниот дел на шишето, како и некои еколошки фактори, за одреден временски период го менуваат мирисот на парфемот.
Најдобро сочувани се парфемите складирани во алуминиумски шишиња кои не пропуштаат светлина или во своите оригинални пакувања, пред да се употребат, чувани на релативно ниски температури: од 3-7 степени Целзиусови (37-45 степени според Фаренхајт). Osmothèque, конзерваториум и музеј за парфеми, ги складира своите парфеми во евакуирани алуминиумни шишиња, на 12 степени Целзиусови. Иако е невозможно целосно да се отстрани кислородот од горните делови на шишето на парфемот, користењето на шишиња со распрскувачи, наместо ролони и шишиња со капаче, ќе го намали изложувањето на кислород. Друга предност на шишињата со распрскувачи е целосната изолација на парфемот во шишето и спречување на навлегувањето на прашина и отпадоци кои би го деградирале и измениле квалитетот на парфемот.
Список на парфеми
Дополнителни информации: Список на познати парфеми
Дополнителни информации: Список на парфеми на славни личности
Ерих Хекел
Ерих Хекел (Erich Heckel, Дебелн Саксонија, 1883 — Хеменхофен, Боденско езеро, 1970) бил германски сликар и графичар и еден од претставниците на експресионизмот. После завршените студии за архитектура, се образувал како самоук сликар при што врз него значајно влијаеле Винсент ван Гог и фовистите. Во 1905 година заедно со колегите од студиите основал во Дрезден група на уметници Мост (германски Die Brücke). Во изработките од овој период нанесувал на платно светли, интензивни бои пастозно, главно во аглести облици (Мома која лежи, 1909).
NGC 1688
NGC 1688 — спирална галаксија во соѕвездието Златна Рипка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1688 се споменува и како ESO 119-6, AM 0447-595, IRAS 04476-5953.
Откривање
Објектот е откриен на 4 декември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1688 е од видот SBc. Видливиот сјај со голо око изнесува 12,1 m, а оној во рамките на интервалот од минималната до максималната честота 12,8 m, додека површинскиот сјај изнесува 13,7 m/лм2. NGC 1688 има привидни димензии од 2,4' х 1,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 48 м 23,5 с, а неговата деклинација, односно висината на лакот на тој агол, - 59° 48' 0". Положбениот агол на објектот е во износ од 177°.
Други поделби
Проучување на NGC 1688 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 16050. Во рамките на атласот на длабокото небо, Уранометрија 2000.00, објектот припаѓа на групата означена со бројот 421; додека во Каталогот на основни ѕвезди (GSC) е групиран под бројот 8516.
Елијана Рамос
Елијана „Ел“ Рамос (23 декември 1988 година – 13 февруари 2007 година) - уругвајска манекенка.
Моделирање
Рамос била модел во Латинска Америка и била потпишан со Dotto Models, престижна агенција за модели со седиште во Аргентина. Надвор од Јужна Америка, Елијана исто така работела во Мексико и останала во Јапонија три месеци во почетокот на 2006 година со нејзината сестра Луисел.
Смрт
На 13 февруари 2007 година, Елијана Рамос била пронајдена мртва во домот на нејзините баби и дедовци во Монтевидео, Уругвај, на 18-годишна возраст. Прелиминарните прегледи ја посочиле причината за смртта како срцев удар, верува дека е поврзана со неисхранетост; конечните резултати од тестот биле објавени подоцна.
Колешките модели потврдиле дека таа страдала многу месеци откако нејзината сестра Луисел Рамос (22) починала од срцева слабост, но ги отфрлиле шпекулациите дека нарушувањето во исхраната можело да одигра улога. Нејзината сестра починала кратко откако излегла од писта во август 2006 година за време на модна ревија во хотел во Монтевидео. Аутопсијата ја навело причината за смртта како срцев удар.
Смртните случаи привлекле големо медиумско внимание во Латинска Америка, каде третманот на модната индустрија кон младите жени била предмет на дебата откако анорексијата била обвинета за смртта на манекенката Ана Каролина Рестон и три други Бразилки во декември.
Таткото на сестрите, Луис Рамос, е поранешен фудбалер на Уругвај, и наводно летувал со својата сопруга на друго место во земјата во времето на смртта на Елијана.
Медлин Клајн
Медлин Рене Клајн (родена на 21 декември 1997 година) е позната американска актерка и модел. Таа е позната по нејзините улоги како Сара Камерон во тинејџерската драмска серија на Нетфликс, Outer Banks (2020–денес) и како Виски во мистериозниот филм на Ријан Џонсон, Glass Onion: A Knives Out Mystery (2022).
Кариера
Клајн порано поминала некои од нејзините лета во Њујорк работејќи на телевизиски реклами за T-Mobile, Next облека и Sunny D. Таа наскоро добила мали улоги како што се Клои во Boy Erased и Тејлор Вотс во Vice Principals. Таа исто така имала мали улоги во сериите The Originals и Stranger Things.
Во 2018 година, Маделин била избрана за улогата на Сара Елизабет Камерон во мистериозната тинејџерска драма на Нетфликс Outer Banks, чија прва сезона била објавена на 15 април 2020 година. Со оглед на нејзината извонредна улога, емисијата доби позитивни критики и втората сезона, чија премиера била во јули 2021 година Во јуни 2021 година, таа се приклучила на актерската екипа на Стаклен кромид: Мистерија на ножеви. Третата сезона на Outer Banks, во која Клајн ја продолжува да ја глуми нејзината улога на Сара Камерон, ќе биде премиерно прикажана на Нетфликс на 23 февруари 2023 година На 18 февруари 2023 година, Клајн се појавила на Poguelandia, првиот музички фестивал за фановите на серијата, каде било најавено дека Outer Banks ќе се рекреира за четврта сезона.
Личен живот
Во јуни 2020 година, Маделин објавила дека е во врска со нејзиниот колега од Outer Banks, Чејс Стоукс. Во октомври 2021 година, парот објави дека ја прекинале љубовната врска.
Инвестициско-развоен фонд на Црна Гора
Инвестициско–развојниот фонд на Црна Гора (Инвестиционо развојни фонд Црне Горе) — државна институција за поттикнување на економскиот развој на Црна Гора. Фондот е во целосна државна сопственост. Тој е основан со посебен закон во 2009 година.
Цели и задачи
Основните цели и задачи на Фондот се широко дефинирани и се конкретизираат низ повеќе активности:
Практично, поддршката на малите и на средни претпријатија (кредитирање и гарантирање на кредитите на малите бизниси) се јавува како основен приоритет на Инвестициско-развојниот фонд на Црна Гора.
Активности на фондот
Фондот им доделува кредити на малите и средни претпријатија кои работат на територијата на Црна Гора во соработка со комерцијалните банки, или со директно пласирање средства во претпријатијата-корисници на кредитите. Фондот, исто така, издава и гаранции за потребите на претпријатијата кои работат на територијата на Црна Гора. Сепак, финансиките средства кои ги нуди фондот се со скромен обем. На пример, во Програмата за работа на Фондот за 2010 година бил дефиниран вкупниот финансиски потенцијал на Фондот во износ од 17 милиони евра, од кои 12 милиони евра се наменети за кредитирање на претпријатијата и 5 милиони евра за издавање гаранции.
Кредитните линии што се реализираат со посредство на комерцијалните банки се операционализираат на два начина: Прво, комерцијалните банки му го гарантираат на Фондот враќањето на средствата по секој кредитен аранжман поединечно. Мотивацијата на банките да се вклучат во овие активности произлегува оттаму што средствата од кредитните линии на Фондот се орочуваат како депозити во банките, а Фондот ги субвенционира каматните стапки за кредитите на малите и средни претпријатија. Во овој случај, малите и средни претпријатија добиваат кредити под следниве услови:
второ, кредитите со посредство на комерцијалните банки фондот може да ги реализира и врз основа на т.н. наменски депозити, т.е. долгорочно обезбедување финансиски средства за финансирање на инвестициските проекти на малите и на средните претпријатија. Изборот на банките се врши преку јавен повик, а нивниот мотив да се вклучат во овие аранжмани е во тоа што банките добиваат долгорочни средства за финансирање на своите клиенти (до 10 години), со поволни каматни стапки. Банките и во овој случај го гарантираат враќањето на средствата на фондот и имаат обврска редовно да го известуваат фондот за извршените пласмани. Во овој случај, условите и критериумите за финансирање се следниве:
Во поново време, фондот започнал да врши и директно кредитирање на МСП преку повеќе форми:
1730 во музиката
1730 година во музиката содржи некои значајни настани.
1729 во музиката
1729 година во музиката содржи некои значајни настани.
Криштандол
Криштандол (словенечки: Krištandol) — населба во Општина Храстник во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Индиген
Во општа употреба зборот „индиген“ се третира како варијанта на зборот indigene, што значи домородно.
Употреба во ботаниката
Меѓутоа, за првпат во 1918 година, зборот бил употребен во строга ботаничка смисла од страна на Либерти Хајд Бејли (1858-1954), американски хортикултурен ботаничар и соосновач на Американското друштво за хортикултурна наука, и опишан како растение „со познато живеалиште“.
Подоцна, во 1923 година, Бејли формално го дефинирал индигенот како:
"...  вид од кој го знаеме рождеството, - оној што е некаде запишан како домородство".. "
Терминот бил наменет за контраст со култивинот кој тој го дефинирал во документот од 1923 година како:
"... видот, или нејзиниот еквивалент, кој се појави под припитомување, - фабриката е културен."
Квашвиц
Квашвиц (Quaschwitz) — општина во округот Зале-Орла, во сојузната покраина Тирингија, Германија.
Географија
Квашвиц се наоѓа во југоисточниот дел на Тириншките Шкрилни Планини на височина од 450 метри.
Ентони Пилкингтон
Ентони Нил Џејмс Пилкингтон (роден на 6 јуни 1988) — ирски фудбалер кој игра за Норич Сити, обично како напаѓач или како крилен играч за врска.
Али Коч (Рајца)
Али Коч или Скочино — археолошко наоѓалиште во преспанското село Рајца. Претставува населба и некропола од римско време. Се наоѓа на околу 500 метри западно од селото во правецот на Преспанското Езеро во ниви на месни жители, каде со земјоделските работи биле откривани остатоци од темели на објекти и гробови со конструкции од тегули и имбрекси - тип „на две води“. Денес на површината се среќаваат фрагменти од керамички садови, питоси и градежен материјал
Манастириште (Шопур)
Манастириште — археолошко наоѓалиште во штипското село Шопур. Наоѓалиштето претставува средновековна црква и некропола. На 200 м југоисточно од селото, на мала височинка обрасната во шума се наоѓаат грамади од кршен камен кои, според кажувањата на мештаните, потекнува од темели на ѕидови. Местото се почитува како црковно и на него се доаѓа на Петровден. На источниот крај на теренот се наоѓаат денешните гробишта, каде што се забележуваат и постари гробови од камени плочи, кои селаните не ги паметат.
Месечина (расказ на Мопасан)
„Месечина“ (француски: Clair de lune) — расказ на францускиот писател Ги де Мопасан, првпат објавен на 19 октомври 1882 година.
Содржина
Опатот Марињан е строг свештеник, голем противник на жените и на љубовта. Тој има навика да си поставува прашања за причините поради кои Господ ги создал нештата и секогаш успева да си даде одговор. Тој има внука која планира да ја направи калуѓерка, но дознава дека таа има момче со кого редовно се среќава крај реката. Истата ноќ, тој зема голем стап, со намера да ја казни внуката, и се упатува кон местото на нивниет средби. Одејќи, тој ја забележува угреаната месечина и им се восхитува на убавините на ноќта. Тогаш, тој ги забележува внуката и нејзиното момче, па сфаќа дека ноќта е создадена за љубовта и засрамен бега од местото.
Љупчо Дориев
Љупчо Дориев (роден на во Струмица) — македонски професионален фудбалер кој настапува за ФК Шкендија, во Првата македонска фудбалска лига како и за македонската репрезентација.
Народен театар „Јордан Хаџи Константинов – Џинот“
Народен театар „Јордан Хаџи Константинов – Џинот“ — македонски театар, сместен во Велес, Македонија.
Историја
Народниот театар „Јордан Хаџи Константинов – Џинот“ е основан во 1949 година. Театарот е наречен по македонскиот просветител Јордан Хаџи Константинов-Џинот, кој потекнува од Велес.
На 26 јуни 2014 година била пуштена во употреба новата зграда на Народниот театар „Јордан Хаџи Константинов – Џинот“. Изградбата на зградата, која зафаќа површина од 4.200 квадратни метри, траела шест години, а таа чинела 12 милиони евра.
Организација и управа
Директор на театарот е глумецот Јордан Витанов, а уметнички директор е Васил Зафирчев.
Дидје Дешан
Дидје Клод Дешан (Didier Claude Deschamps; роден на 15 октомври 1968, во Бајона) — француски фудбалски тренер и поранешен. Моментално е селектор на француската репрезентација.
Како фудбалер, тој освоил три титули во француското првенство (од кои едната била одземена) и една во Лигата на шампионите со, потоа три титули во италијанското првенство, еден во Купот на Италија, два Суперкупа на Италија, една титула во Лигата на шампиони, еден Интерконтинентален куп и еден Суперкуп на УЕФА со и еден ФА куп со. Тој, исто така, бил прогласен за најдобар француски фудбалер од France Football за 1996 година.
Во улога на тренер, тој го освоил Лига купот на Франција со и уште три други Лига купови, една првенствена титула и два Суперкупа на Франција со Олимпик Марсеј. Тој, исто така, го водел Јувентус во Серија Б 2006-2007, постигнувајќи промоција во Серија А и математички го осигурал првото место во првенството.
Како светски шампион во 1998 и европски во 2000 со француската репрезентација, и во двата случаи како капитен, во 2012 година Дешан бил назначен за селектор на репрезентацијата и во ова својство ги предводел „триколорите“ до второто место на Европското првенство 2016 и до победата на Светското првенство 2018 — станувајќи на тој начин, заедно со Марио Загало и Франц Бекенбауер, еден од единствените тројца луѓе во светот на фудбалот што триумфирале на Светско првенство и како играчи и како тренери — и на УЕФА Лигата на нации во 2020-2021.
Биографија
Роден во Бајона, Баскија област во јужна Франција, денес живее во Кап д'Ај. Тој е прв братучед на поранешната тенисерка Натали Тозија.
Во 2004 година, бил избран од Пеле во најдобрите 125 живи играчи на сите времиња.
Играч
Дефанзивен играч за врска со голем карактер и темперамент, што произлегува, според самиот Дешан, од неговото гранично потекло - „јас сум баскиец [...] и ја имам тврдоглавоста на мојот народ. Кога ќе ставиме нешто во главата, сакаме да дојдеме до целта“ -, толку многу што бил споредуван со поранешниот играч на Јувентус Џузепе Фурино веднаш по неговото пристигнување во Торино. Тој бил левак, со перфектна тактичката трудољубивост и брзината на движење што му овозможиле да биде многу ефикасен во фазата на одземање на топката, особено со навремени лизгачки стартови; обдарен со одлична основна техника, која пак му овозможува да биде играчот кој ги започнува акциите и ако често знаел и да се понуди себеси напред, каде сепак неговата дефанзивна природа го довела до тоа повеќе да додава за неговите соиграчи отколку да се обиде самиот тој да ја погоди мрежата.
Тренер
Тој претпочита да користи модули засновани на одбрана со четири играчи, како што се 4-4-2, 4-3-3 или 4-2-3-1, каде карактеристично за сите нив е максималното искористување на страничните позиции.
Почетоците во Нант
По кратка проба во рагбито, тој почнал да игра фудбал во неговиот роден град, за екипата на Авирон Бајона, додека учел основно училиште.
На 15-годишна возраст, додека играл во Лига д'Аквитанија, бил забележан од скаутите на Нант, со кој потпишал договор во април 1983 година. Потребни му биле само две години во младинскиот сектор на Нант, препознатлив како еден од најдобрите во Франција, за да го докаже својот талент. Тој бил промовиран во првиот тим во 1985 година и на 27 септември, на седумнаесетгодишна возраст, го направил своето деби во најсилната дивизија на Франција во победата на гостувањето кај Брест. Четирите сезони поминати во Нант биле одлучувачки за развојот на неговата кариера: тој не освоил трофеи, поради тоа што клубот од Западна Франција бил екипа од средината на табелата во тоа време, но Дешан созреал многу и собрал значително искуство, играјќи 111 натпревари во лигата. Понатаму, за време на неговата последна сезона во жолто-зелениот дрес, тој бил повикан за првпат во француската репрезентација чиј селектор бил Мишел Платини.
Олимпик Марсеј и Бордо
Сезоната играна со жирондинците е одлучувачка за неговата кариера: тој имал можност да игра редовно, така што на крајот од сезоната, откако одиграл 29 натпревари, во летото 1991 година можел да се врати во клубот чии претседател бил Бернар Тапи. Првично, Тапи сакал да го искористи Дешан како пион во евентуалната размената со Париз Сен Жермен со кои Олимпик бил во преговори за доведување на Жослен Англома во своите редови, но младиот играч од средниот ред бил цврсто против такво нешто; на крајот тој останува во Марсеј и, навистина, станува важен шраф во тимот. Во сезоната 1991-1992 Дешан одиграл 36 првенствени натпревари, постигнал 4 гола и ја освоил својата втора национална титула, но првата како протагонист.
Сезоната 1992-1993 била онаа на славата. Тој го освоил своето трето француско првенство и второ по ред, иако последователно одземено по аферата Валенсиен-Oлимпик Марсеј, но пред сè, на 26 мај 1993 година, тој и целиот Олимпик Марсеј влегле во историјата на францускиот фудбал со освојувањето на нивната прва континентална титула, Лигата на шампионите: во финалето во Минхен, иако сметани за аутсајдери во пресрет на истото, фудбалерите на Марсеј го поразиле со 1-0 на Фабио Капело, и со тоа Дешан, како капитен на тимот, бил почестен да го подигне пехарот кон небото. Олимпик Марсеј станал првиот трансалпски клуб кој бил европски шампион.
Во следната сезона, 1993-1994, тој одиграл 34 натпревари во првенството во кое клубот завршил на второто место. Сепак, на крајот на сезоната, француската федерација, откако ја утврдила вмешаноста на Тапи во организирањето на сканадалот со поткуп во натпреварот Валенсиен-Oлимпик Марсеј, автоматски го деградирала тимот во Дивисион 2: оваа ситуација, во комбинација со желбата да се натпреварува во поконкурентно првенство, го натерала Дешан да ги напушти Марсеј и Франција.